इसके अलावा अधिक सक्रिय नीतियों और संस्थाओं की जरूरत है ताकि किसानों को उतार-चढ़ाव की स्थिति में भी सही कीमत मिल सके. किसानों को उत्पादक कंपनी या सहकारी संस्थाओं के जरिए उन्हें बाजार तक सही पहुंच मिले ताकि वे कीमतों को लेकर मोलभाव करने की स्थिति में रहें. इससे बिचैलियों द्वारा कीमतों में हेरफेर भी खत्म होगा. बेहतर बीजों की उपलब्धता, सिंचाई, भंडारण और कोल्ड स्टोरेज जैसी सुविधाएं जरूरी हैं. कृषि कंपनियों द्वारा लंबे समय की खरीद समझौते जरूरी हैं ताकि किसानों को बाजार में आपूर्ति बढ़ने की दिक्कतों से बचाया जा सके.